**สรุปผลการดำเนินงานบริหารความเสี่ยงรอบระยะเวลา 6 เดือน ประจำปีงบประมาณ 2560**

**สถาบันเทคโนโลยีพระจอมเกล้าเจ้าคุณทหารลาดกระบัง**

**1. สรุปการบริหารความเสี่ยงในภาพรวมของสถาบัน**

การบริหารความเสี่ยงเป็นกระบวนการบริหารจัดการที่ทำให้องค์กรมีการวางแผนป้องกัน และรองรับผลกระทบที่อาจเกิดขึ้นในอนาคตเพื่อลดความเสียหายที่อาจเกิดขึ้น ในปีงบประมาณ 2560 สถาบันเทคโนโลยีพระจอมเกล้าเจ้าคุณทหารลาดกระบัง เผชิญกับความเสี่ยงหลายด้านที่อาจมีผลกระทบต่อการดำเนินงานของสถาบัน ดังนั้น สถาบันต้องดำเนินงานการบริหารความเสี่ยงและการวางระบบการควบคุมภายใน ตามระเบียบคณะกรรมการการตรวจเงินแผ่นดินว่าด้วยการกำหนดมาตรฐานการควบคุมภายใน พ.ศ.2554 ข้อ 6 กำหนดให้สถาบันรายงานต่อคณะกรรมการตรวจเงินแผ่นดิน ผู้กำกับดูแล และคณะกรรมการตรวจสอบ เกี่ยวกับการควบคุมภายในอย่างน้อยปีละ 1 ครั้ง

ในส่วนของการประกันคุณภาพการศึกษาระดับอุดมศึกษาสำหรับสถาบันอุดมศึกษาในกลุ่ม ที่ประชุมอธิการบดีแห่งประเทศไทย (ทปอ.) และ ที่ประชุมอธิการบดีมหาวิทยาลัยในกำกับของรัฐ (ทอมก.) ภายใต้ชื่อ The Council of the University Presidents of Thailand Quality Assurance (CUPTQA) และเป็นฉบับปรับปรุงจากฉบับนำร่องปีการศึกษา 2557 มาเป็นคู่มือประกันคุณภาพการศึกษา CUPT QA ฉบับปีการศึกษา 2558-2560

ได้กำหนดให้ระบบการบริหารความเสี่ยง (Risk management system) เป็นตัวบ่งชี้หนึ่งในระบบประกันคุณภาพ CUPT QA โดยต้องดำเนินงานตามแผนบริหารความเสี่ยงที่เป็นผลจากการวิเคราะห์และระบุปัจจัยเสี่ยงที่เกิดจากปัจจัยภายนอกหรือปัจจัยที่ไม่สามารถควบคุมได้ที่ส่งผลต่อการดำเนินงานตามพันธกิจของสถาบัน และให้ระดับความเสี่ยงลดลงจากเดิม

จากเหตุผลดังกล่าว สถาบันจึงให้ความสำคัญกับการดูแลและบริหารจัดการความเสี่ยงมาอย่างต่อเนื่องเพื่อให้มีมาตรฐานตามแนวทางของสถาบันในการกำกับดูแล มีการตั้งเป้าหมายการเจริญเติบโตควบคู่ไปกับการรักษาคุณภาพของการดำเนินงาน มีการบริหารจัดการความเสี่ยงอยู่ในระดับที่ยอมรับได้ เพื่อให้สถาบันได้ดำเนินการตามวิสัยทัศน์ แผนกลยุทธ์ แผนปฏิบัติการประจำปีตามวัตถุประสงค์ที่ได้กำหนดไว้เป็นสำคัญ ซึ่งประสิทธิผลของการบริหารความเสี่ยงดังกล่าวจะสะท้อนไปยังผลการดำเนินงานของสถาบันที่สูงกว่าเป้าหมายที่กำหนด

**2. นโยบายการบริหารความเสี่ยงของสถาบัน**

สถาบันได้ดำเนินการบริหารความเสี่ยง โดยการจัดระบบบริหารปัจจัยและควบคุมกิจกรรมการดำเนินงานต่างๆ เพื่อลดมูลเหตุที่จะทำให้เกิดความเสียหาย ให้ระดับของความเสี่ยงและผลกระทบที่จะเกิดขึ้นในอนาคตอยู่ในระดับที่สามารถยอมรับได้ ประเมินได้ ควบคุมได้ และตรวจสอบได้อย่างเป็นระบบ โดยคำนึงถึงการบรรลุวัตถุประสงค์และเป้าหมายของสถาบันตามยุทธศาสตร์ เป้าหมายตามแผนปฏิบัติการประจำปีที่สำคัญ จึงกำหนดแนวทางไว้ดังนี้

2.1 ให้มีการบริหารความเสี่ยงทั่วทั้งองค์กรแบบบูรณาการ โดยมีการจัดการอย่างเป็นระบบและต่อเนื่อง ลดความเสี่ยงทุกภารกิจ หรือกิจกรรมให้เหลือน้อยที่สุด

2.2 ให้มีการกำหนดกระบวนการบริหารความเสี่ยงอย่างเป็นระบบมาตรฐานเดียวกันทั่วทั้งองค์กร

2.3 ให้มีการติดตามประเมินผลการบริหารความเสี่ยงที่มีการทบทวนและปรับปรุงอย่างสม่ำเสมอ

2.4 ให้มีการนำเทคโนโลยีสารสนเทศมาใช้เพื่อการจัดการที่ดี

2.5 ให้การบริหารความสี่ยงเป็นส่วนหนึ่งของการดำเนินงานตามปกติ

**3. วัตถุประสงค์ในการบริหารความเสี่ยงของสถาบัน**

3.1 เพื่อเตรียมความพร้อมของสถาบันในการวางแผนป้องกันความสูญเสียที่จะเกิดขึ้น

3.2 เพื่อลดความกังวลของผู้บริหารและบุคลากรที่อาจมีผลให้ประสิทธิภาพในการทำงานลดลง

3.3 เพื่อวางแผนรองรับเหตุการณ์เมื่อเกิดการสูญเสียขึ้น

3.4 เพื่อรองรับการประเมินคุณภาพการศึกษาทั้งภายในและภายนอก

ทั้งนี้ สถาบันได้กำหนดการบริหารความเสี่ยงทั่วทั้งองค์กรไว้ 2 ระดับ คือ ระดับสถาบัน และระดับส่วนงานวิชาการ /ส่วนงานอื่น/สำนักงานสภาสถาบัน /สำนักงานอธิการบดี ไว้ดังนี้

**1) ระดับสถาบัน** รับผิดชอบโดย คณะกรรมการบริหารความเสี่ยง มีอธิการบดีหรือผู้ที่ได้รับมอบหมายเป็นประธานกรรมการ เจ้าหน้าที่ระดับอาวุโสที่ได้รับมอบหมายตามระเบียบคณะกรรมการตรวจเงินแผ่นดินว่าด้วยมาตรฐานการควบคุมภายใน พ.ศ.2544 และผู้แทนจากส่วนงานวิชาการ /ส่วนงานอื่น/ สำนักงานสภาสถาบัน/ สำนักงานอธิการบดี เป็นกรรมการ

**2) ระดับส่วนงานวิชาการ/ส่วนงานอื่น/ สำนักงานสภาสถาบัน/สำนักงานอธิการบดี** รับผิดชอบโดยคณะอนุกรรมการบริหารความเสี่ยงมีรองอธิการบดี ผู้ช่วยอธิการบดี คณบดี ผู้อำนวยการ และหัวหน้าสำนักงานสภาสถาบันเป็นประธานอนุกรรมการ ดำเนินการภายใต้การกำกับดูแลของรองอธิการบดี คณบดีผู้อำนวยการ ที่กำกับดูแล

**4. การบริหารความเสี่ยงของสถาบัน รอบระยะเวลา 6 เดือน ประจำปีงบประมาณ 2560**

สถาบันขอสรุปผลการดำเนินงานบริหารความเสี่ยงจากทุกส่วนงานในสถาบัน ประจำปีงบประมาณ 2560 ดังนี้

**ภาพรวมจำนวนความเสี่ยงในแต่ละด้านของทุกส่วนงานในสถาบันฯ ประจำปีงบประมาณ 2560**

**ภาพเปรียบเทียบจำนวนความเสี่ยงในระดับความเสี่ยงต่างๆ ก่อนและหลังการดำเนินการบริหารความเสี่ยง ประจำปีงบประมาณ 2560**

**ภาพรวมการประเมินผลการควบคุมความเสี่ยงจากทุกส่วนงานในสถาบัน ประจำปีงบประมาณ 2560**

**ภาพรวมผลการดำเนินการบริหารความเสี่ยงจากทุกส่วนงานในสถาบัน**

สถาบันฯ โดยคณะกรรมการบริหารความเสี่ยงระดับสถาบันฯ ได้ร่วมกันกำหนดเหตุการณ์ความเสี่ยง โดยมีมติให้หน่วยงานที่รับผิดชอบดำเนินการบริหารความเสี่ยง และให้รายงานผลการดำเนินการบริหารความเสี่ยง ในรอบระยะเวลา 6 เดือน โดยมีผลการดำเนินการดังนี้

**1.ส่วนกิจการนักศึกษา**

|  |  |  |  |
| --- | --- | --- | --- |
| **ชื่อเหตุการณ์เสี่ยง** | **กิจกรรมควบคุม** | **ผลการดำเนินการ** | **ปัญหาอุปสรรค/แนวทางแก้ไข** |
| ไม่มีแผนดำเนินงานกรณีนักศึกษาเสียชีวิตในสถาบันฯ | มีสวัสดิการด้านสุขภาพอนามัยและกีฬา | จะมีการดำเนินการตลอดปีงบประมาณ 2560 | ปัญหา  1.นักศึกษาไม่ให้ความสำคัญในการสวมหมวกนิรภัย  2.นักศึกษาไม่ให้ความสำคัญในการใช้สะพานลอยข้ามถนน  แนวทางแก้ไข  1.จัดโครงการรณรงค์ขับขี่ปลอดภัยเปิดไฟใส่หมวกนิรภัย  2.จัดโครงการรณรงค์เพื่อให้นักศึกษาใช้สะพานลอยข้ามถนน |

**2. ส่วนกิจการนักศึกษา**

|  |  |  |
| --- | --- | --- |
| **ชื่อเหตุการณ์เสี่ยง** | **กิจกรรมควบคุม** | **ผลการดำเนินการ** |
| ไม่มีแผนป้องกันและรับมือกรณีการล่วงละเมิดทางเพศแก่นักศึกษาในสถาบันฯ | โครงการเพื่อเกียรติยศและศักดิ์ศรีลูกพระจอม | จะมีการดำเนินการตลอดปีงบประมาณ 2560 |

**3. ส่วนสารนิเทศและประชาสัมพันธ์**

| **ชื่อเหตุการณ์เสี่ยง** | **กิจกรรมควบคุม** | **ผลการดำเนินการ** | **ปัญหาอุปสรรค/แนวทางแก้ไข** |
| --- | --- | --- | --- |
| ไม่มีแผนบริหารความเสี่ยงเพื่อแก้ไขสถานการณ์กรณีมีข่าวเสื่อมเสียที่ส่งผลกระทบกับภาพลักษณ์ของสถาบันฯ | * สถาบันมีการจัดกิจกรรมประชาสัมพันธ์เชิงรุกเพื่อสร้างภาพลักษณ์ที่ดี * สร้างความร่วมมือกับชุมชนและหน่วยงานภายนอก * เร่งสร้างผลงานวิจัยที่มีประโยชน์และใช้ได้จริง * ใช้สื่อประชาสัมพันธ์หรือช่องทางการสื่อสารให้เหมาะสมและตรงเข้าถึงกลุ่มเป้าหมาย | อยู่ระหว่างแต่งตั้งคณะกรรมการดำเนินงานเพื่อจัดทำแผนบริหารความเสี่ยงด้านภาพลักษณ์และชื่อเสียง สจล. และจัดทำแผนปฏิบัติการแก้ไขสถานการณ์กรณีมีข่าวเสื่อมเสียที่ส่งผลกระทบกับภาพลักษณ์ของสถาบันฯ | สถานการณ์ที่เป็นกระแสทางสังคมมีการเปลี่ยนแปลงอยู่ตลอดเวลา และมีการแข่งขันในเชิงรุกด้านต่างๆ สูงมากขึ้น โดยเฉพาะอย่างยิ่งด้านการสื่อสารองค์กรที่ต้องมีการใช้สื่อประชาสัมพันธ์ในรูปแบบต่างๆ เข้ามาสนับสนุนและส่งเสริมภาพลักษณ์ที่ดีให้กับสถาบันอย่างสม่ำเสมอ |

**4.สำนักทะเบียนและประมวลผล** ความเสี่ยงที่จะเกิดการทุจริตแก้ผลการศึกษา แบ่งเป็นกรณีต่างๆ ดังนี้

| **ชื่อเหตุการณ์เสี่ยง** | **กิจกรรมควบคุม** | **ผลการดำเนินการ** |
| --- | --- | --- |
| 1.การแก้ไขเกรด | จัดทำหนังสือส่งคณะแจ้งผู้สอนผ่านช่องทางเอกสาร,เว็บและระบบสารสนเทศของผู้สอนเตือนให้ระมัดระวังรอบคอบในการเก็บรักษาความลับของ User และ Password ไม่วางทิ้งหรือหมั่นเปลี่ยนรหัสผ่านหรือทำลายรหัสผ่าน ฯลฯ | * จัดทำหนังสือส่งคณะแจ้งผู้สอนผ่านช่องทางเอกสารเว็บและระบบสารสนเทศของผู้สอนเตือนให้ระมัดระวัง รอบคอบในการเก็บรักษาความลับของ User และPassword ไม่วางทิ้งหรือหมั่นเปลี่ยนรหัสผ่านหรือทำลายรหัสผ่าน * บังคับใช้ขั้นตอนในการแก้ไขเกรด * จัดทำขั้นตอนการแก้ไขเกรด ฯลฯ |
| 2.การปลอมแปลงเอกสารทางการศึกษา | ปัจจัยภายใน  จัดจ้างบบริษัทผู้ผลิตกระดาษที่มีประสบการณ์และความเชียวชาญทางด้านการป้องกันการปลอมแปลงเอกสาร ฯลฯ  ปัจจัยภายนอก  ศึกษาหาโปรแกรมและ/หรือเทคโนโลยีในการตรวจสอบความเหมือนของเอกสารทั้งที่เป็นรูปภาพสแกนและไฟล์ข้อความจากนั้นดำเนินการจัดทำหรือจัดหาโปรแกรมดังกล่าวมาใช้งานเพื่ออำนวยความสะดวกให้กับผู้ปฏิบัติงาน ฯลฯ | ปัจจัยภายใน  ใช้กระดาษ หมึก ฯลฯ ที่ปลอมแปลงได้ยาก ฯลฯ  ปัจจัยภายนอก  จัดทำระบบตรวจสอบความถูกต้องของเอกสารทางการศึกษา ที่ง่ายต่อการใช้งานให้บุคคลภายนอกเข้ามาใช้งานได้ ตรวจสอบได้เอง และประชาสัมพันธ์ให้บุคคลภายนอกรับทราบ (อาจใส่ข้อมูลไว้ในเอกสารทางการศึกษา) ฯลฯ |
| 3.เอกสารสูญหาย | จัดเก็บเอกสารในรูปแบบของไฟล์อิเล็กทรอนิกส์   * จ้างนักศึกษาสแกนเอกสาร/สแกนเอกสาร (ดำเนินการแล้วสำหรับเอกสารปี 2552-2559) ได้ผลแต่ไม่สมบูรณ์ * ทวนสอบความครบถ้วนของการ scan โดยการสุ่มเรียกใช้ข้อมูลที่สำคัญ (ดำเนินการแล้วสำหรับเอกสารของปีการศึกษา2559) ได้ผลในระดับดี สามารถใช้งานได้จริง ฯลฯ | * สำรวจนักศึกษาที่ประสงค์จะช่วยงาน จากกลุ่มนักศึกษาช่วยงานและโทรศัพท์ * สรุปจำนวนและรายชื่อนักศึกษาช่วยงาน * จัดทำหนังสือขออนุมัติค่าตอบแทนนักศึกษาช่วยงาน   ฯลฯ |
| 4.ความเสี่ยงการ Hack เข้าระบบ | * ปรับปรุงระบบและอัพเดตอยู่เสมอ * ให้ความรู้ในด้านความปลอดภัยแก่เจ้าหน้าทีฯลฯ | * ปรับปรุงระบบและอัพเดตอยู่เสมอ * ให้ความรู้ในด้านความปลอดภัยแก่เจ้าหน้าที่ ฯลฯ |

**5. สรุปการบริหารความเสี่ยงในระดับส่วนงานวิชาการ /ส่วนงานอื่น /สำนักงานสภาสถาบัน /สำนักงานอธิการบดีรอบระยะเวลา 6 เดือน ประจำปีงบประมาณ 2560 จำแนกตามเหตุการณ์เสี่ยงหลังการจัดการ มีผลการดำเนินงานที่ดำเนินการแล้ว และอยู่ระหว่างดำเนินการ คงเหลืออยู่ในระดับสูงและ ระดับสูงมาก ดังนี้**

|  |  |  |  |  |  |  |
| --- | --- | --- | --- | --- | --- | --- |
| เหตุการณ์เสี่ยง | ลำดับ  ความเสี่ยง | กิจกรรม  ตามแผน  (จำนวน) | ผลการดำเนินงาน | | | หมายเหตุ |
| ดำเนินการแล้ว | อยู่ระหว่างดำเนินการ | ยังไม่ดำเนินการ (ล่าช้ากว่ากำหนด) |
| ด้านการปฏิบัติงาน | สูง และ สูงมาก | 14 | 1 | 13 | - |  |
| ด้านกลยุทธ์ | สูง และ สูงมาก | 9 | - | 9 | - |  |
| ด้านนโยบาย/ กฎหมาย/ ระเบียบ / ข้อบังคับ | สูง และ สูงมาก | 2 | - | 2 | - |  |
| ด้านการเงิน | สูง และ สูงมาก | 2 | - | 2 | - |  |
| ด้านภาพลักษณ์และชื่อเสียง | สูง และ สูงมาก | 0 | - | - | - |  |
| ด้านสิ่งแวดล้อม | สูง และ สูงมาก | 2 | - | 2 | - |  |
| ด้านสุขภาพ | สูง และ สูงมาก | 3 | - | 3 | - |  |
| ด้านชุมชน | สูง และ สูงมาก | 0 | - | - | - |  |
| **รวม** | สูง และ สูงมาก | **32** | **1** | **31** |  |  |

**6. ปัญหา อุปสรรค และข้อเสนอแนะ**

จากการดำเนินการบริหารความเสี่ยงของสถาบัน ประจำปีงบประมาณ 2560 รอบระยะเวลา 6 เดือน มีข้อสรุปดังนี้

1) การรายงานผลความเสี่ยงยังมีบางส่วนงานภายในสถาบันฯ ที่รายงานผลล่าช้า ไม่เป็นไปตามกำหนดการที่ได้กำหนดไว้ ทางส่วนประสานงานกลางฯ จึงเปิดระยะเวลารายงานผลให้ยาวนานขึ้นเพื่อให้ทุกส่วนงานมีเวลาจัดทำข้อมูลเพื่อรายงานบริหารความเสี่ยงมายังส่วนประสานงานกลางฯ